പറവട്ടാനിയില് യുവാവിനെ വെട്ടിക്കൊന്നു തൃശൂര്: പറവട്ടാനിയില് പട്ടാപ്പകല് യുവാവിനെ വെട്ടിക്കൊന്നു. കുന്നത്തുംകര കരിപ്പാംകുളം വീട്ടില് ഷെമീര് 30 ആണ് മരിച്ചത്. ഇന്നലെ മൂന്നരയോടെ പറവട്ടാനി ചുങ്കത്ത് പെട്ടി ഓട്ടോയില് മീനുമായി പോകുന്നതിനിടെ വണ്ടി തടഞ്ഞുനിര്ത്തി ഒരു സംഘം ആക്രമിക്കുകയായിരുന്നു. ഷമീറിനെ വെട്ടിവീഴ്ത്തിയശേഷം വാഹനം അടിച്ചുതകര്ത്തു. ശരീരമാസകലം വെട്ടേറ്റ ഷമീര് തല്ക്ഷണം മരിച്ചു. ഷിഹാബ്, സൈനുദ്ദീന്, നവാസ് എന്നിവരുടെ നേതൃത്വത്തിലായിരുന്നു അക്രമമെന്നു ദൃക്സാക്ഷികള് പറയുന്നു. പോലീസെത്തി മൃതദേഹം തൃശൂര് ജൂബിലി മിഷന് ആശുപത്രിയിലേക്കു മാറ്റി. വ്യക്തിവൈരാഗ്യമാണ് കൊലയ്ക്കു പിന്നിലെന്നാണ് പോലീസ് നിഗമനം. നവാസും ഷമീറും തമ്മില് നേരത്തെ തര്ക്കമുണ്ടാവുകയും നവാസ് പോലീസില് പരാതി നല്കുകയും ചെയ്തിരുന്നതായി പറയുന്നു. പരാതിയില് കഴമ്ബില്ലാത്തതിനാല് പോലീസ് തള്ളി. തൃശൂര് കിഴക്കെ ലൈനില് ജില്ലാ ആശുപത്രിക്കു സമീപം ബസ് പോര്ട്ടേഴ്സ് യൂണിയന് അംഗമാണ് ഷമീര്. പണി കുറവായതിനാലാണ് മീന് വില്പ്പന ആരംഭിച്ചത്.പരേതനായ ഹനീഫയാണ് ഷമീറിന്റെ പിതാവ്. മാതാവ്: റഹ്മത്ത്. ഭാര്യ: ഹസീന. മക്കള്: അന്ഷാദ്, അന്ഷിദ. സഹോദരങ്ങള്: ബഷീര്, ഷമീറ.